شەفەق
نیوز/ رووسیا، شەوەکی ئمڕوو، پەلامار شارەیلیگ لە ئۆکرانیا دا،  ک بویە هووکار کوشیان مەدەنیەیل و ویرانکردن بیناژیرەینەیل،
ک دیارە یە پەلامارەیل تووڵەسەنین بوی، دویای ئەوە ک فلادیمێر پۆتین راگەیان تەقینەوەگە
لەبان پیەڵ قرم پەلامادیگ تیرۆر بویە.
مووشەکەیل
لە سەختترین پەلامار کەفتنە بان کیێڤ پایتەخت، لەوەختیگ رووسیا واز لە تەقەلای داگیرکردنی
لە یەکەمین هەفتەیل جەنگەگە هاودد، و راپۆرتەیلیگ بعد تەقینەوەیلیگ لە لیفێڤ و ترنۆبیل
و جیتومێر لە خوەرئاوای ئۆکرانیا کردن، و هەمیش لە دنیبرۆ و کریمنشۆک لەناوڕاس ئۆکرانیا،
و زابوريجيا لە باشوور و خارکیێڤ لە خوەرهەڵات، 
و دەنگ رممەیش لە ناوچەی بیلجورود رووسی نزیک سنوور ئۆکرانیا رەسیە گووش.
لە کیێڤ،
پەلامارەیل رەسینە ناوڕاس پایتەخت قەرەباڵغ، و لەش پیاویگ وە دڵنگ جینز کەفتە ناو جادەیگ
لە چواڕیانیگ سەرەکی پڕ لە ماشین سزیاگ، و لە یەکیگ لە باخچەیل، سەربازیگ دڵنگ ژنیگ
دڕێد لەبان گیا کەفتیە، وە تەقەلای چارەکردن زەخمەیلی، و ژنیگتر لە شوینیگ نزیک، خەڵتان
خوینە.
پۆلیس
شارەگە وت: پەنج کەس لەلای کەمەو کوشیان، و ١٢ کەسیش زەخمدار بوینە.
تەقینەوەیگ
چاڵیگ نزیک یاریگای مناڵەیل لەناو باخچەیگ لەناوڕاس کیێڤ دروس کرد، و دویکەڵ لە چشتیگ
هەڵسیا چماێ مووشەکیگ بوی، لەناو زەوییگ خەڕگین.
دویای
ئەوە لە شەوەکی، بڕیگتر لە مووشەک کەفتنە ناو پایتەختەگە، ک ریوارەیل وەزوی کەفتنە
مینەی پەنا لە دەروازەیل ویستگەیل میترۆ و لەناو گەراجەیل.
فولوديمير
زیلینسکی سەرۆک ئۆکرانیا لەبان تیلیگرام وت: خوازن ویرانمان بکەن و لەبان زەوی بسڕنەمانەو،
مووشەک هەس کەفێد، وەداخەو کوشیان و زەخمداری هەس.
·     وە مووشەک
قسە کەێد
دیمترۆ
کولیبا وەزیر دەرەوەی ئۆکرانیا لەبان تویتەر نویسان: تەنیا رەفتار پۆتین خوەی تیرۆرکردنە
لە شارەیل بیوەی ئۆکرانیا، وەلێ ئۆکرانیا نیەشکنێد، و یەیش جواویە ئەرا گشت ئەوانەگ
تەقەلای ئارامی دەن، ئەوانەگ خوازن لە ئاشتی وەردی قسە بکەن، پۆتین تیرۆریستە وە مووشەک
قسە کەێد.
فیتالی
کلیچکۆ سەرۆک شارەوانی لەبان سۆشیال میدیا وت: پایتەختەگە کەفێدە وەر پەلامار تیرۆرستەیل
رووس، مووشەکەیل رەسینە ئامانجەی ئامانجەیلیگ لەناوڕاس شارەگە، لە ناوچەی شيفتشينسكيفسكی
و ناوچەی سولوميانسكی فیکەی هوشداری کوتیا، ئەراوە هەڕەشەگە وەردەوامە.
وتیش:
ئەفسەرەیل رزگارکردن یاسا جادەیل ناوڕاس کیێڤ بەسان، و خزمەتەیل رزگارکردن وەردەوامە.
ئی پەلامارەیلە
دویای دوو رووژ لە تەقینەوەیگ تیەن زەرەدەیلیگ وە تەنیا پیەڵ رەسانن ک رەسێدە نیمچە
دوورگەی قرم، ئەوەسە ک پۆتین لە رووژ یەکشەممە وەپی وت: کاریگ تیرۆریە ئەرا ویرانکردن
بیناژیرەینەیل شاریگ گرنگ.
ئۆکرانیا
خوەی نەکردە خاوەن ئەو تەقینەوە، باوجی خوەشی ئەرای کرد.
